ai4bharat/Pralekha huggingface dataset:
ஜல்சக்தி அமைச்சகம்
ஜல் ஜீவன் இயக்கத்தின் கீழ், 2021-22-ல் ராஜஸ்தானுக்கு ரூ.10,180 கோடி மத்திய நிதி ஒதுக்கீடு.
மத்திய அரசின் முதன்மைத் திட்டமான ஜல் ஜீவன் இயக்கத்தின் கீழ் ராஜஸ்தானின் அனைத்து கிராமப்புற வீடுகளுக்கும் குழாய் நீர் விநியோகத்தை வழங்குவதற்கான பணிகள் துரிதகதியில் நடைபெற்று வருகின்றன.
2024-ம் ஆண்டிற்குள் நாட்டின் அனைத்து கிராமப்புற வீடுகளுக்கும் குழாய் நீர் விநியோகத்தை வழங்குவதற்காக அனைத்து மாநிலங்களுக்கும் இந்திய அரசு முழு ஆதரவை வழங்குகிறது. ஜல் ஜீவன் இயக்கத்தை செயல்படுத்துவதற்கு நிதிப் பற்றாக்குறை இல்லை.
இலக்கை அடைவதற்காக ராஜஸ்தான் மாநிலத்திற்கு உதவ, 2021-22-ம் ஆண்டில் ஜல் ஜீவன் இயக்கத்திற்காக ரூ. 10,180 கோடி மத்திய ஒதுக்கீட்டிற்கு மத்திய ஜல் சக்தி அமைச்சர் திரு கஜேந்திர சிங் ஷெகாவத் ஒப்புதல் அளித்தார். 2020-21ல் ஒதுக்கப்பட்ட ரூ 2,522 கோடியுடன் ஒப்பிடும் போது இது நான்கு மடங்கு உயர்வு ஆகும்.
கொவிட்-19 பெருந்தொற்று காரணமாக பொதுமுடக்கம் மற்றும் இடையூறுகள் இருந்தபோதிலும், கடந்த 27 மாதங்களில், நாட்டில் 5.44 கோடிக்கும் அதிகமான கிராமப்புற குடும்பங்களுக்கு குழாய் நீர் இணைப்புகள் வழங்கப்பட்டுள்ளன. இன்றைய நிலவரப்படி, 8.67 கோடிக்கும் அதிகமான  கிராமப்புறக் குடும்பங்கள் தங்கள் வீடுகளில் குழாய் நீர் விநியோகத்தைக் கொண்டுள்ளன.
பிரதமரால் ஜல் ஜீவன் இயக்கம் அறிவிக்கப்பட்ட 15 ஆகஸ்ட் 2019 நிலவரப்படி,ர் ராஜஸ்தான் மாநிலத்தில் உள்ள 1.01 கோடி கிராமப்புற குடும்பங்களில், 11.74 லட்சம்  குடும்பங்கள் குழாய் நீர் விநியோகத்தைக் கொண்டிருந்தன.
பணி தொடங்கப்பட்டதில் இருந்து, ராஜஸ்தான் மாநிலத்தில் 9.65 லட்சம் வீடுகளுக்கு  குழாய் நீர் இணைப்புகள் வழங்கப்பட்டுள்ளன. இன்று, மாநிலத்தில் 21.39  லட்சம் கிராமப்புற குடும்பங்கள் தங்கள் வீடுகளில் குழாய் நீர் விநியோகத்தைப் பெறுகின்றன.
இத்திட்டத்தின் காரணமாக ராஜஸ்தானில் குடிநீர் விநியோகத்தின் நிலை படிப்படியாக மாறி வருகிறது. 2021-22 ஆம் ஆண்டில், சுமார் 30 லட்சம் கிராமப்புற வீடுகளுக்கு குழாய் நீர் இணைப்புகளை வழங்க மாநிலம் திட்டமிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783228
சிறுபான்மையினர் நலன் அமைச்சகம்
ஊட்டச்சத்து மற்றும் கொவிட் விழிப்புணர்வு முகாமில் மத்திய அமைச்சர் முக்தார் அப்பாஸ் நக்வி உரை
கொவிட் நெருக்கடி நிலையை, ஒரு வாய்ப்பாக மாற்ற, அரசு, மக்கள் மற்றும் இதர அமைப்புகள் இணைந்து செயல்பட்டன என்று மத்திய சிறுபான்மையினர் விவாகரத்துறை அமைச்சர் திரு முக்தார் அப்பாஸ் நக்வி கூறினார்.
தேசிய சிறுபான்மையினர் மேம்பாடு மற்றும் நிதி நிறுவனம், பெண்கள் மற்றும் தேவைப்படும் பிரிவினருக்காக ஊட்டச்சத்து மற்றும் கொவிட் விழிப்புணர்வு முகாமை நடத்தியது. இதில் மத்திய அமைச்சர் திரு முக்தார் அப்பாஸ் நக்வி கலந்து கொண்டு பேசியதாவது:
இந்தியாவில் தயாரிக்கப்பட்ட 2 கொரோனா தடுப்பூசிகள், கொவிட் தொற்று தொடங்கிய ஓராண்டுக்குள் உருவாக்கப்பட்டது, நமது விஞ்ஞானிகளின் கடின உழைப்புக்கு இது சான்றாக உள்ளது.
அரசின் தீவிர நடவடிக்கைகளால், அதிக மக்கள் தொகை இருந்தும், கொரோனா தொற்று வெற்றிகரமாக கட்டுப்படுத்த முடிந்தது.
கொரோனா நெருக்கடி காலத்தில், சொந்த நாட்டு மக்களின் நலனில் அக்கறை செலுத்தியதோடு மட்டும் அல்லாமல், மற்ற நாடுகளுக்கும் தடுப்பூசிகளை இந்தியா வழங்கியது.
கொரோனா ஆபத்து இந்தியர்களுக்கு கவனிப்பு, அர்ப்பணிப்பு மற்றும் நம்பிக்கையை ஏற்படுத்தும் ஆக்கப்பூர்வமான காலமாக நிருபித்து விட்டது. இது உலக மனித குலத்துக்கே முன்மாதிரியாக உள்ளது.
இவ்வாறு மத்திய அமைச்சர் முக்தார் அப்பாஸ் நக்வி தெரிவித்தார்.
கொரோனா தொற்று சமயத்தில் மக்கள் நலனுக்காக உதவி செய்த சுய உதவிக்குழு பெண்கள் இந்நிகழ்ச்சியில் பாராட்டப்பட்டனர்.
-----
(Visitor Counter : 114
நிலக்கரி அமைச்சகம்
நிலக்கரி சுரங்க பாதுகாப்பை உறுதி செய்வதற்கான நடவடிக்கைகள்
நிலக்கரி நிறுவனங்கள் அதன் செயல்பாடுகளில் பாதுகாப்பு மற்றும் பாதுகாப்பு தயார்நிலை தொடர்பாக விழிப்புடனும், பொறுப்புடனும், முனைப்புடனும் செயல்படுகின்றன. நிலக்கரி சுரங்கங்கள் பாதுகாப்பான முறையில் இயக்கப்படுவதை உறுதி செய்வதே அவற்றின் முக்கிய நோக்கமாகும், இது சுரங்க ஊழியர்களை மட்டுமல்லாமல், சுரங்கங்களைச் சுற்றியுள்ள மக்களையும், சுற்றுச்சூழலையும் பாதுகாக்கிறது. நிலக்கரி சுரங்கங்களில் ஈடுபட்டுள்ள தொழிலாளர்களின் பாதுகாப்பை உறுதி செய்வதற்காக சுரங்கத்தின் அனைத்து செயல்பாடுகளும் முறையாக திட்டமிடப்பட்டு, வடிவமைக்கப்பட்டு, உரிய சட்டங்களுக்கு உட்பட்டு செயல்படுத்தப்படுகின்றன.
நிலக்கரித் தொழிலாளர்களுக்கு பாதுகாப்பாக நிலக்கரிச் சுரங்கங்களை பராமரிக்க நிலக்கரி நிறுவனங்கள் பல்வேறு பயனுள்ள நடவடிக்கைகளை எடுத்து வருகின்றன:
டி.ஜி.எம்.எஸ் மற்றும் சுற்றுச்சூழல், வனம் மற்றும் பருவநிலை மாற்ற அமைச்சகத்திடமிருந்து தேவையான அனுமதிகளைப் பெற்ற பிறகு நிலக்கரி சுரங்கங்கள் செயல்படத் தொடங்குகின்றன. அனுமதி கடிதத்தில் விதிக்கப்பட்டுள்ள நிபந்தனைகள் டி.ஜி.எம்.எஸ் அதிகாரிகளால் ஆய்வுகள் மூலம் சரிபார்க்கப்படுகின்றன.
சில நேரங்களில், அதிகப்படியான மழை காரணமாக நிலக்கரி சுரங்கங்களின் செயல்பாடுகள் பாதிக்கப்படுகின்றன. இந்த ஆண்டும் கனமழை காரணமாக சில சுரங்கங்களின் நிலக்கரி உற்பத்தி ஓரளவு பாதிக்கப்பட்டது, இது எச்.இ.எம்.எம்.களின் செயல்பாட்டிற்கும், குப்பை கொட்டும் பகுதிக்கும் இடையூறாக இருந்தது. அதிகப்படியான மழையை சமாளிக்க சி.ஐ.எல் மற்றும் அதன் துணை நிறுவனங்களின் சுரங்கங்கள் முன்னெச்சரிக்கை நடவடிக்கைகளை எடுத்துள்ளன:
அனைத்து சுரங்கங்களுக்கான பருவமழை செயல்திட்டம் முன்கூட்டியே தயாரிக்கப்பட்டு செயல்படுத்தப்படுகிறது, இதனால் மழைக்காலங்களில் சுரங்கங்களில் உற்பத்தி சீராக தொடர்கிறது. வருடாந்திர உற்பத்தித் திட்டத்தைத் தயாரிக்கும் போது, மழையின் தாக்கம் மற்றும் சுரங்கங்களின் புவியியல் இருப்பிடத்தைக் கருத்தில் கொண்டு, குறிப்பாக ஓபன்காஸ்ட் சுரங்கங்களுக்கு இரண்டாம் காலாண்டு அதாவது பருவமழைக் காலம் திட்டமிடப்படுகிறது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரலாத் ஜோஷி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
அறிவியல் மற்றும் தொழில்நுட்பத்துறை
சர்வதேச மேம்பாட்டு ஆராய்ச்சி மையம் புற்றுநோய் சிகிச்சைக்காக அரிய பூமி அடிப்படையிலான காந்தமண்டலப் பொருளை உருவாக்குகிறது
தூள் உலோகம் மற்றும் புதிய பொருள்களுக்கான சர்வதேச மேம்பட்ட ஆராய்ச்சி மையத்தின்  விஞ்ஞானிகள், தன்னியக்க ஆராய்ச்சி மேம்பாட்டு அறிவியல் மற்றும் தொழில்நுட்பத் துறையின்  மையம், புற்றுநோய் சிகிச்சைக்குத் திறம்பட பயன்படுத்தக்கூடிய ஒரு அரிய-பூமியை அடிப்படையாகக் கொண்ட காந்தவியல் பொருளை உருவாக்கியுள்ளது. ARCI ஆல் உருவாக்கப்பட்ட காந்தவியல் பொருள்கள்  ஸ்ரீ சித்ரத் திருநாள் மருத்துவ அறிவியல் மற்றும் தொழில்நுட்ப நிறுவனத்தில்  சோதிக்கப்படுகின்றன. ஆராய்ச்சிப் பணிகள் குறித்த ஒரு கட்டுரை ஜர்னல் ஆஃப் அலாய்ஸ் அண்ட் காம்பவுண்ட்ஸில் வெளியிடப்பட்டுள்ளது.
மேலதிக விவரங்களுக்கு: https://pib.gov.in/PressReleasePage.aspx?PRID=1630035
வணிகம் மற்றும் தொழில்துறை அமைச்சகம்
யூனியன் பாங்க் ஆஃப் இந்தியாவுடன் அரசு இ-சந்தை புரிந்துணர்வு ஒப்பந்தத்தில் கையெழுத்திட்டுள்ளது
யூனியன் பாங்க் ஆஃப் இந்தியாவுடன் அரசு இ-சந்தை புதுதில்லியில் அக்டோபர் 10, 2019 அன்று புரிந்துணர்வு ஒப்பந்தத்தில் கையெழுத்திட்டது. இதன் மூலம் இ-சந்தை தொகுப்புக் கணக்குகள்  வங்கி உத்தரவாத செயலுக்கான ஆலோசனை  முன்வைப்புத் தொகை  உள்ளிட்ட நிதிப் பரிவர்த்தனை சேவைகளை யூனியன் பாங்க் ஆஃப் இந்தியா இ-சந்தை இணையத்தில் பதிவு செய்த பயன்பாட்டாளர்களுக்கு வழங்க முடியும். இந்தப் புரிந்துணர்வு ஒப்பந்தம் ரொக்கம் அல்லாத காகிதம் அல்லாத, வெளிப்படையான பணப்பரிவர்த்தனைக்கு உதவுவதோடு அரசு நிறுவனங்களுக்கு திறன்மிக்கக் கொள்முதல் முறையையும் உருவாக்கும்.
அரசு இ-சந்தையின் கூடுதல் தலைமை அதிகாரி எஸ் சுரேஷ் குமார் யூனியன் பாங்க் ஆஃப் இந்தியாவின் தில்லி களப்பொது மேலாளர் எஸ் கே மகாபத்ரா ஆகியோர் இந்தப் புரிந்துணர்வு ஒப்பந்தத்தில் கையெழுத்திட்டனர்.
அரசு இ-சந்தை ஏற்கனவே 14 பொதுத்துறை மற்றும் தனியார் துறை வங்கிகளுடன் புரிந்துணர்வு ஒப்பந்தங்களில் கையெழுத்திட்டுள்ளது.
---
(Visitor Counter : 80
மனித வள மேம்பாட்டு அமைச்சகம்
‘சர்வதேச தாய்மொழி தினம்’: வலைதள கருத்தரங்கை தொடங்கி வைத்தார் குடியரசு துணைத் தலைவர்
சர்வதேச தாய்மொழி தினத்தை முன்னிட்டு ஏற்பாடு செய்யப்பட்டிருந்த வலைதள கருத்தரங்கை குடியரசு துணைத்தலைவர் திரு. எம். வெங்கையா நாயுடு இன்று தொடங்கி வைத்தார்.
‘கல்வி மற்றும் சமுதாயத்தின் வளர்ச்சிக்காக பல்வேறு மொழிகளை கற்றல்’ என்ற தலைப்பிலான இந்த இணையதள கருத்தரங்கை கல்வி அமைச்சகம் கலாச்சார அமைச்சகம், இந்திராகாந்தி தேசிய கலை மையம் ஆகியவை நடத்தின.
சர்வதேச காணொலி கையெழுத்து கண்காட்சியையும் குடியரசு துணைத் தலைவர் தொடங்கி வைத்தார். இந்த நிகழ்ச்சியில் மத்திய கல்வி அமைச்சர் டாக்டர் ரமேஷ் பொக்ரியால் 'நிஷாங்க்', கலாச்சார அமைச்சர் திரு. பிரகலாத் சிங் படேல், கல்வி இணை அமைச்சர் திரு. சஞ்சய் தோத்ரே உள்ளிட்டோர் கலந்து கொண்டனர்.
குறைந்தபட்சம் ஐந்தாம் வகுப்பு வரையிலாவது தாய்மொழியை அடிப்படை பயிற்று மொழியாக மாற்ற வேண்டும் என்று திரு. எம். வெங்கையாநாயுடு கோரிக்கை விடுத்தார். அடிப்படை கல்வியை தாய்மொழியில் கற்பிப்பதன் மூலம் குழந்தைகளின் சுயமரியாதை ஊக்குவிக்கப்படுவதுடன், அவர்களது படைப்பாற்றலும் மேன்மையடையும் என்றும் அவர் தெரிவித்தார்.
தாய்மொழியை ஊக்குவிப்பதற்காக 5 முக்கிய துறைகளில் கவனம் செலுத்த வேண்டும் என்று வலியுறுத்தினார். அடிப்படைக் கல்வியுடன், நிர்வாகம், நீதிமன்ற நடவடிக்கைகள், உயர்கல்வி மற்றும் தொழில்நுட்பக் கல்வி, ஆகிய துறைகள் தாய்மொழியில் இயங்குவதோடு, அவரவர் வீடுகளிலும் மக்கள் தங்களது தாய்மொழிக்கு உரிய முக்கியத்துவத்தை வழங்க வேண்டும் என்றும் அவர் கேட்டுக்கொண்டார்.
நிகழ்ச்சியில் பேசிய அமைச்சர் திரு. பொக்ரியால், மொழியின் முக்கியத்துவம் தேசிய ஒற்றுமையை மட்டுமே சார்ந்தது அல்ல என்றும், நாட்டின் கலாச்சாரத்தை வலுப்படுத்துவதும் தான் என்றும் கூறினார்.
ஆறு வயதிற்குள் குழந்தைகளின் 90 சதவீத மூளை வளர்ச்சி அடைவதாக ஆராய்ச்சிகள் தெரிவிக்கிறது என்று கூறிய அமைச்சர், நமது குழந்தைகளின் வளர்ச்சியை கருத்தில் கொண்டு தாய் மொழி வாயிலாக அவர்களுக்கு கல்வியை பயிற்றுவிப்பது அவசியம் என்று தெரிவித்தார்.தாய் மொழிகளின் வளர்ச்சிக்கு தேசிய கல்வி கொள்கை 2021-இல் அதிக கவனம் செலுத்தப்படுவதாகவும் அவர் சுட்டிக்காட்டினார்.
இந்தக் கருத்தரங்கில் பேசிய அமைச்சர் திரு. பிரகலாத் படேல், ஒவ்வொரு தாய் மொழிக்கும் ஒரு தனிச் சிறப்பு இருக்கிறது என்றும், தாய் மொழியில் பேசும் போது கூடுதல் நெருக்கம் ஏற்படுவதை அனைவரும் உணர்வதாகவும் தெரிவித்தார்.
நமது தனித்தன்மையின் வளர்ச்சியில் கலாச்சாரம் எவ்வாறு தாக்கத்தை ஏற்படுத்துகிறதோ, அதே போல் நமது தனித்தன்மையை நமது தாய் மொழியும் வலுப்படுத்துகிறது என்றார் அவர்.
இந்த வலைதள கருத்தரங்கில் உரையாற்றிய அமைச்சர் திரு. சஞ்சய் தோத்ரே, உலகளவில் பேசப்படும் மொழிகளைப் பாதுகாத்து, கலாச்சார பன்முகத்தன்மையை ஊக்கப்படுத்துவது சர்வதேச தாய்மொழி தினத்தின் நோக்கமாகும் என்றும், இந்திய கல்வி முறையில் தாய்மொழியை வலுப்படுத்தவும், அனைத்து இந்திய மொழிகளை பாதுகாக்கவும் அரசு ஆக்கபூர்வமான நடவடிக்கைகளை மேற்கொண்டு வருவதாகவும் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699792
(Visitor Counter : 97
விண்வெளித்துறை
சந்திராயன்-1 அனுப்பிவைத்த படங்கள் நிலவில் பூமியின் வளிமண்டல பாதிப்பின் சாத்தியத்தைக் குறிக்கின்றன
மத்திய வடகிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், சந்திராயன்-1 அனுப்பி வைத்த படங்கள் நிலவில் பூமியின் வளிமண்டல பாதிப்பின் சாத்தியத்தைக் குறிக்கின்றன என்று இன்று கூறினார்.
நிலவின் துருவங்களில் ‘துரு’ பிடித்திருக்கலாம் என்று இந்திய விண்வெளி ஆராய்ச்சி கழகத்தின் முதல் நிலவு ஆராய்ச்சி திட்டமான சந்திராயன்-1 அனுப்பியுள்ள படங்கள் காட்டுகின்றன என அவர் தெரிவித்தார்.
நிலவின் மேற்பரப்பில் இரும்பு பாறைகள் இருந்தாலும், துரு பிடிப்பதற்குத் தேவையான தண்ணீரும், பிராணவாயுவும் இருப்பதாகத் தெரியவில்லை என்று இந்த கண்டறிதல் குறிப்பதாக அவர் தெரிவித்தார்.
சந்திராயன்-3-ஐ பொருத்தவரையில், 2021-இன் தொடக்கத்தில் அது ஏவப்படலாம் என்று டாக்டர் ஜிதேந்திர சிங் தெரிவித்தார். மனிதர்களை விண்வெளிக்கு அனுப்பும் இந்தியாவின் முதல் திட்டமான ககன்யானுக்கான தயாரிப்புப் பணிகள் நடந்து வருவதாகவும் அமைச்சர் தெரிவித்தார்.
(மேலும் விவரங்களுக்கு, இந்தச் செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651819
புவி அறிவியல் அமைச்சகம்
இரண்டு வாரங்களுக்கான வானிலை நிலவரம் 
தமிழகம், கேரளா மற்றும் லட்சத்தீவு பகுதியில் ஒரு சில இடங்களில் ஜனவரி முதல் வாரத்தில் மழைக்கு வாய்ப்புள்ளதாக இந்திய வானிலைத்துறை தெரிவித்துள்ளது.
இந்திய வானிலைத்துறை வெளியிட்டுள்ள அறிக்கையில் கூறியிருப்பதாவது:
முதல் வாரத்தில் மழை: 
மேற்கு திசை காற்றழுத்தம் காரணமாக மேற்கு இமயமலைப்பகுதியில் ஜம்மு, காஷ்மீர், லடாக், கில்ஜிட், பால்டிஸ்தான் மற்றும் முசாபராபாத் ஆகிய பகுதிகளில் ஒரு சில இடங்களில் டிசம்பர் 26ஆம் தேதி முதல் பரவலாக மழைப்பொழிவு, பனிப்பொழிவுக்கு வாய்ப்புள்ளது.
இமாச்சலப் பிரதேசம், உத்தரகாண்ட் மற்றும் வடமேற்கை ஒட்டியுள்ள பகுதிகளில் ஒரு சில இடங்களில் டிசம்பர் 27ஆம் தேதி முதல் 28ஆம் தேதி வரை பரவலாக மழைப் பொழிவு/பனிப்பொழிவுக்கு வாய்ப்புள்ளது.
தமிழகம் மற்றும் தெற்கு கேரளாவில் மழை இயல்புக்குக் குறைவாக இருக்கும்.
இரண்டாவது வாரத்தில் மழை: 
கிழக்கு - மேற்கு திசை காற்று காரணமாக மத்திய இந்திய மற்றும் வடக்கு சமவெளிப் பகுதியில் வார இறுதியில் லேசான தூரல் நிலவும். தமிழகம், கேரளா மற்றும் லட்சத்தீவு பகுதியில் மழைப்பொழிவு இயல்புக்கு அதிகமாக இருக்க வாய்ப்புள்ளது. மேற்கு இமயமலைப் பகுதியில் மழை/பனிப்பொழிவு இயல்புக்குக் குறைவாக இருக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683570
----
(Visitor Counter : 103
பிரதமர் அலுவலகம்
முதல் பிலிப் கோட்லர் விருது – பிரதமருக்கு வழங்கப்பட்டது
புது தில்லியில் உள்ள பிரதமர் இல்லத்தில், முதல் முறையாக வழங்கப்படும் பிலிப் கோட்லர் குடியரசு விருது பிரதமர் திரு. நரேந்திர மோடிக்கு வழங்கப்பட்டது.
மக்கள், லாபம் மற்றும் கோள் ஆகியவற்றுக்கு இந்த விருது முக்கியத்துவம் அளிக்கிறது. இந்த விருது ஆண்டுதோறும் தேசிய தலைவர்களுக்கு வழங்கப்படும்.
விருது பத்திரத்தில் கூறப்பட்டதாவது:
“நாட்டின் மிகச் சிறந்த தலைவராக செயல்பட்டதை முன்னிட்டு திரு. நரேந்திர மோடி இந்த விருதுக்கு தேர்வு செய்யப்பட்டுள்ளார். இந்தியாவுக்கான அவரின் தன்னலமற்ற சேவையும், ஓய்வற்ற உழைப்பும், நாட்டில் உன்னதமான பொருளாதார, சமூக மற்றும் தொழில்நுட்ப முன்னேற்றங்களை கொண்டுவந்துள்ளது.”
மேலும்: “அவரின் தலைமையில், புதிய கண்டுபிடிப்புகள் மற்றும் மதிப்புக்கூட்டல் உற்பத்திக்கான  மையமாக இந்தியா கண்டறியப்பட்டு, தகவல் தொழில்நுட்பம், கணக்கு, நிதித்துறை ஆகியவற்றில் தொழில்முறை சேவை வழங்கும் சர்வதேச மையமாகவும் இந்தியா மாறியுள்ளது.”
“அவரின் தொலைநோக்குப் பார்வை, சமூக நன்மை மற்றும் நிதித்துறை உள்ளடக்கம் போன்றவற்றுக்காக தனித்துவம் வாய்ந்த அடையாள எண், ஆதார் என டிஜிட்டல் புரட்சியை  உண்டாக்கியுள்ளது. தொழில்முனைவோர் ஊக்குவிப்பு, எளிதாக தொழில் செய்வது மற்றும் இந்தியாவுக்கு 21-வது நூற்றாண்டின் உள்கட்டமைப்பு வசதியை இது வழங்குகிறது.”
இந்தியாவில் உற்பத்தி செய்வோம், தொடங்கிடு இந்தியா, டிஜிட்டல் இந்தியா மற்றும் தூய்மை இந்தியா திட்டம் குறித்து இந்த விருதுப் பத்திரத்தில் குறிப்பிடப்பட்டுள்ளது. “உற்பத்தி மற்றும் தொழில் செய்வதற்கான உலகத் தரவரிசையில் இலாபகரமான மையமாக இந்தியாவை மாற்றியுள்ளது.”
உலகளவில் பிரபலமான முனைவர் பிலிப் கோட்லர், நார்த்வெஸ்டர்ன் பல்கலைக்கழகத்தின் கெலாக் மேலாண்மை கல்லூரியின் விற்பனை துறையில் முனைவராகப் பணியாற்றி வருகிறார். முனைவர் பிலிப் கோட்லருக்கு உடல்நல குறைவு ஏற்பட்டுள்ள காரணத்தினால், அமெரிக்காவின் ஜார்ஜியா நகரத்தில் உள்ள எமோரி பல்கலைக்கழகத்தில் பணிபுரியும் டாக்டர் ஜக்தீஷ் ஷேத், பிரதமருக்கு இந்த விருதை வழங்க நியமிக்கப்பட்டார் என்பது குறிப்பிடத்தக்கது.
தொழிலாளர் மற்றும் வேலைவாய்ப்பு அமைச்சகம்
வருங்கால வைப்பு நிதி அமைப்பின் தலைமை முடிவெடுக்கும் அமைப்பான மத்திய அறங்காவலர் வாரியத்தின் 229-வது கூட்டத்தில் எடுக்கப்பட்ட முக்கிய முடிவுகள்
வருங்கால வைப்பு நிதி அமைப்பின் தலைமை முடிவெடுக்கும் அமைப்பான மத்திய அறங்காவலர் வாரியத்தின் 229-வது கூட்டம் மத்திய தொழிலாளர் மற்றும் வேலைவாய்ப்பு அமைச்சர் திரு பூபேந்தர் யாதவ் தலைமையில் புதுதில்லியில் இன்று நடைபெற்றது.
மத்திய தொழிலாளர் மற்றும் வேலைவாய்ப்பு இணை அமைச்சர் திரு ராமேஸ்வர் தெலி, தொழிலாளர் மற்றும் வேலைவாய்ப்பு செயலாளர் திரு சுனில் பர்த்வால், மத்திய வருங்கால வைப்பு நிதி ஆணையரும் உறுப்பினர் செயலருமான திரு முக்மீத் எஸ் பாட்டியா உள்ளிட்டோர் இதில் கலந்து கொண்டனர்.
கூட்டத்தில் கீழ்காணும் முக்கிய முடிவுகள் எடுக்கப்பட்டன:பணியாளர்கள், முதலாளிகள் மற்றும் அரசு தரப்பில் இருந்து வாரியத்தின் உறுப்பினர்களை உள்ளடக்கிய நான்கு துணைக் குழுக்களை அமைப்பது.2020-21-ம் ஆண்டிற்கான வருங்கால வைப்பு நிதி அமைப்பின் செயல்பாடு குறித்த வரைவு 68-வது ஆண்டு அறிக்கையை, மத்திய அரசின் மூலம் நாடாளுமன்றத்தின் முன் வைக்க ஒப்புதல்.சி-டாக் மூலம் மையப்படுத்தப்பட்ட தகவல் தொழில்நுட்பம் சார்ந்த அமைப்புகளை மேம்படுத்துவதற்கு ஒப்புதல்.இந்திய அரசால் அறிவிக்கப்பட்ட முதலீட்டு மாதிரியில் சேர்க்கப்பட்டுள்ள அனைத்து சொத்து வகைகளிலும் முதலீடு செய்வது குறித்து முடிவெடுக்க நிதி முதலீடு மற்றும் தணிக்கைக் குழுவிற்கு அதிகாரம் வழங்க வாரியம் முடிவு செய்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1773459
-----
(Visitor Counter : 287
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கால்நடை பராமரிப்பு மற்றும் பால்வளத் துறை, இந்திய கால்நடை மருத்துவ கவுன்சிலின் சார்பாக ஏப்ரல் 29 அன்று உலக கால்நடை மருத்துவ தினம் கொண்டாடப்பட உள்ளது
உலக கால்நடை மருத்துவ தினம், ஏப்ரல் 29, 2023 அன்று கொண்டாடப்பட உள்ளது. ஒவ்வொரு ஆண்டும் ஏப்ரல் கடைசி சனிக்கிழமையன்று கொண்டாடப்படும் இந்த தினத்தன்று கால்நடை மருத்துவர்கள் கௌரவிக்கப்படுகிறார்கள். கால்நடை மருத்துவத்துறையில் பன்முகத்தன்மை, சமத்துவம் மற்றும் உள்ளடக்கத்தை ஊக்குவிப்பது இந்த ஆண்டின் கருப்பொருளாகும்.
கால்நடை மற்றும் மனித நலன், உணவுப் பாதுகாப்பு, தரமான மற்றும் பாதுகாப்பான உணவு, சுற்றுச்சூழல், மருந்துகள் மேம்பாடு, உயிரி மருத்துவ ஆராய்ச்சி, ஊரக மேம்பாடு உள்ளிட்ட பல்வேறு துறைகளில் கால்நடை மருத்துவர்களின் முக்கிய பங்களிப்பை எடுத்துரைப்பதற்காக புதுதில்லியின் விஞ்ஞான் பவனில் இந்திய கால்நடை மருத்துவ கவுன்சிலுடன் இணைந்து கால்நடை பராமரிப்பு மற்றும் பால்வளத் துறை உலக கால்நடை மருத்துவ தினத்தைக் கொண்டாடவிருக்கிறது. மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, இணையமைச்சர்கள் திரு எல். முருகன், டாக்டர் சஞ்சீவ் குமார் பல்யான் உள்ளிட்டோர் விழாவில் கலந்து கொள்வார்கள். நாடு முழுவதும் உள்ள கால்நடை மருத்துவத் துறையின் பங்குதாரர்கள் இந்த பிரம்மாண்டமான நிகழ்வில் கலந்து கொள்வார்கள். கால்நடை மருத்துவக் கல்வி மற்றும் சேவைகள், ஒரே ஆரோக்கியம் என்ற முன்முயற்சியில் கால்நடை மருத்துவர்களின் பங்களிப்பு உள்ளிட்ட முக்கிய தலைப்புகளில் விவாதங்கள் நடைபெறும்.
சுகாதாரம் மற்றும் குடும்ப நலத்துறை அமைச்சகம்
கோவிட்-19 தொற்று பரவலை கண்காணிப்பதில் புனே ஐசிஎம்ஆர்-என்ஐவி அமைப்பு உள்நாட்டிலேயே தயாரித்துள்ள எல்ஜிஜி எலிசா பரிசோதனை கருவி முக்கியப் பங்கு வகிக்கும்: டாக்டர் ஹர்ஷ் வர்த்தன்
கோவிட்-19 தொற்று குறித்த ஆன்டிபாடிகளை கண்டறிவதற்காக “கோவிட் கவாச் எலிசா” என்ற ஐஜிஜி எலிசா பரிசோதனை கருவியை உள்நாட்டிலேயே புனே-வில் உள்ள இந்திய மருத்துவ ஆராய்ச்சி குழுமத்தின் தேசிய வைரஸ் ஆராய்ச்சி நிறுவனம் உருவாக்கியுள்ளது.
உலகின் பெரும்பாலான நாடுகளும் தங்களால் முடிந்த நடவடிக்கைகளை மேற்கொண்ட போதிலும் திணறி வருகின்றன. உலகின் அனைத்துப் பகுதிகளிலும் உள்ள நாடுகளுக்கும் பல்வேறு வகையான பரிசோதனை கருவிகள் தேவைப்படுகின்றன. இந்தியாவுக்கு கோவிட்-19- தொற்றுக்கான பெரும்பாலான பரிசோதனை கருவிகள், வெளிநாடுகளிலிருந்து இறக்குமதி செய்யப்படுகின்றன. எனவே, கோவிட்-19 என்ற சார்ஸ்-கோவ்-2-க்கு பரிசோதனை செய்வதற்கான கருவியை உள்நாட்டிலேயே உருவாக்குவதில் இந்திய விஞ்ஞானிகள் ஓய்வில்லாமல் முனைப்பு காட்டி வருகின்றனர்.
நாட்டிலேயே வைரஸ் குறித்த ஆராய்ச்சியில் நிபுணத்துவம் பெற்றதுடன், அதிநவீன கட்டமைப்புகள் கொண்ட தலைமை ஆய்வகமாக புனே-வில் உள்ள இந்திய மருத்துவ ஆராய்ச்சி குழுமத்தின் தேசிய வைரஸ் ஆராய்ச்சி நிறுவனம் செயல்படுகிறது. இந்தியாவில் ஆய்வகங்களில் உறுதிசெய்யப்பட்ட நோயாளிகளிடமிருந்து சார்ஸ்-கோவ்-2 வைரஸை தனிமைப் படுத்துவதில் தேசிய வைரஸ் ஆய்வு நிறுவனத்தின் தலைசிறந்த விஞ்ஞானிகள் குழு வெற்றி கண்டுள்ளது. இதுவே, சார்ஸ்-கோவ்-2-வுக்கான பரிசோதனை கருவியை உள்நாட்டிலேயே உருவாக்குவதற்கு வழிவகை செய்துள்ளது.
புனே ஐசிஎம்ஆர் விஞ்ஞானிகள் ஆர்வமுடன் பணியாற்றி, சார்ஸ்-கோவ்-2-வுக்கான ஆன்டிபாடிகளை கண்டறிவதற்கு முற்றிலும் உள்நாட்டிலேயே ஐஜிஜி எலிசா பரிசோதனை கருவிகளை உருவாக்கி, அதன் செயல்பாடுகளை உறுதி செய்துள்ளனர். மும்பையில் உள்ள இரண்டு இடங்களில் இந்த கருவியை வைத்து சோதனை செய்யப்பட்டது. இதன் மூலம், மிகவும் சிறந்த முறையிலும், குறிப்பிட்ட வகையிலும் செயல்படுவது கண்டறியப்பட்டுள்ளது. அதோடு, ஒரே முறையில் இரண்டரை மணி நேரத்துக்கு 90 மாதிரிகளை ஒன்றாக பரிசோதனை செய்யும் திறனையும் இந்த கருவி பெற்றுள்ளது.
இதையொட்டி நடைபெற்ற நிகழ்ச்சியில் பேசிய டாக்டர் ஹர்ஷ் வர்த்தன், ஆன்டிபாடிகளை கண்டறிவதற்காக புனேவில் உள்ள ஐ சி எம் ஆர் – என் ஐ வி-யால் உள்நாட்டிலேயே தயாரிக்கப்பட்ட வலுவான ஐஜிஜி எலிசா பரிசோதனை கருவியானது, மக்கள் தொகையில் எந்த அளவுக்கு கொரோனா வைரஸ் தொற்று ஏற்பட்டுள்ளது என்பதை கண்காணிப்பதில் முக்கியப் பங்கு வகிக்கும் என்று தெரிவித்தார்.
எலிசா பரிசோதனை கருவிகளை மிகப்பெரும் அளவில் தயாரிப்பதற்கு ஜிடஸ் காடிலா நிறுவனத்துடன் ஐசிம்ஆர் இணைந்துள்ளது. புனே-வில் உள்ள ஐ சி எம் ஆர் – என் ஐ வி உருவாக்கிய இந்த தொழில்நுட்பம், மிகப்பெரும் அளவில் உற்பத்தி செய்வதற்காக புத்தாக்க முயற்சிகளை மேற்கொள்ளும் சர்வதேச மருத்துவ கருவிகள் தயாரிப்பு நிறுவனமான ஜிடஸ் காடிலா-விடம் வழங்கப்பட்டுள்ளது.
பிரதமர் அலுவலகம்
பிரதமரின் பாரதிய மக்கள் மருந்தகம் திட்ட பயனாளிகளுடன் பிரதமர் கலந்துரையாடல்
கொரோனா வைரஸ் தொற்று ஏற்பட்டால் மருத்துவ உதவியை நாடுங்கள், தேவையற்ற வதந்திகளுக்கு இடம்கொடுக்காதீர்கள்: பிரதமர்
கைகூப்பி வணக்கம் தெரிவிக்கும் பழக்கத்தை மீண்டும் அறிமுகம் செய்வதற்கு சரியான நேரம் இது, என்கிறார் பிரதமர்
பிரதமரின் மக்கள் மருந்தகம் திட்ட பயனாளிகள் மற்றும் மக்கள் மருந்தக உரிமையாளர்களுடன் பிரதமர் திரு. நரேந்திர மோடி இன்று காணொலிக்காட்சி மூலம் கலந்துரையாடினார்.
கொரோனா வைரஸ் அச்சுறுத்தலை எதிர்கொள்ளத் தேவையான அனைத்து நடவடிக்கைகளையும் மத்திய அரசும், மாநில அரசுகளும் எடுத்து வருவதாக பிரதமர் தெரிவித்தார். இந்தியாவில் மிகவும் திறமைவாய்ந்த மருத்துவர்களும், மருத்துவ உபகரணங்களும் இருப்பதாகவும், மக்கள் மத்தியில் முழுமையாக விழிப்புணர்வு இருப்பதாகவும் அவர் கூறினார். விழிப்புடன் செயல்படும் குடிமக்கள் கொரோனா வைரஸ் பரவாமல் தடுப்பதில் மிகவும் முக்கியப் பங்கு வகிப்பதாகவும் பிரதமர் தெரிவித்தார்.
அடிக்கடி கைகழுவுவதன் முக்கியத்துவத்தை வலியுறுத்துவதை, மிகைப்படுத்தி கூறுவதாகக் கருத முடியாது என்றும் அவர் கூறினார். மேலும், தும்மும்போது அல்லது இருமும்போது, தொற்று மற்றவர்களுக்கு பரவாமல் தடுக்க வாய் மற்றும் மூக்குப் பகுதியை கையால் மூடிக் கொள்ள வேண்டும் என்று அவர் கேட்டுக் கொண்டார்.
“கொரோனா வைரஸ் தொற்று உறுதிப்படுத்தப்பட்ட அனைவரும் தேவையான கண்காணிப்பில் வைக்கப்பட்டுள்ளனர். தொற்றால் பாதிக்கப்பட்டவருடன் தொடர்பில் இருந்தோம் என்று யாராவது சந்தேகித்தால், அச்சப்பட வேண்டாம். அருகிலுள்ள மருத்துவமனைக்கு சென்று பரிசோதனை செய்துகொள்ள வேண்டும். நோய் தொற்றால் பாதிக்கப்பட்ட நபரின் குடும்பத்தினருக்கும் நோய் தொற்று ஏற்படுவதற்கு அதிக வாய்ப்பு உள்ளது. எனவே, அவர்களும் தேவையான பரிசோதனைகளை மேற்கொள்ள வேண்டும்,” என்று பிரதமர் கேட்டுக் கொண்டார்.
கொரோனா வைரஸ் குறித்து எந்த மாதிரியான வதந்தி பரப்புவதையும் கைவிட வேண்டும் என்று கேட்டுக் கொண்ட பிரதமர், மருத்துவரின் ஆலோசனைப்படியே செயல்பட வேண்டும் என்று வலியுறுத்தினார்.
“ஒட்டுமொத்த உலகமுமே வணக்கம் கூறும் பழக்கத்தை மேற்கொள்கின்றனர். ஏதோ காரணங்களால், இந்தப் பழக்கத்தை நாம் கைவிட்டுவிட்டோம். கரங்களைக் கூப்பி வணக்கம் சொல்லும் பழக்கத்தை மீண்டும் அறிமுகப்படுத்துவதற்கு இது சரியான நேரமாக உள்ளது,” என்றும் பிரதமர் கூறினார்.
மத்திய அமைச்சரவை
ரோத்தங் கணவாய்க்கு கீழே அமைக்கப்பட்ட ராணுவ முக்கியத்துவம் வாய்ந்த சுரங்கப்பாதைக்கு முன்னாள் பிரதமர் அடல் பிஹாரி வாஜ்பேயின் பெயர் சூட்ட மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், முன்னாள் பிரதமர் அடல் பிஹாரி வாஜ்பேயின் பங்களிப்புகளுக்காக, அவரை கவுரவப்படுத்தும் விதமாக, ரோத்தங் கணவாய்க்கு கீழே அமைக்கப்பட்ட ராணுவ முக்கியத்துவம் வாய்ந்த சுரங்கப்பாதைக்கு அவரது பிறந்த நாளான 2019 டிசம்பர் 25 ஆம் தேதியன்று அவரது பெயரை சூட்ட ஒப்புதல் அளிக்கப்பட்டுள்ளது. காலஞ்சென்ற அடல் பிஹாரி வாஜ்பேயி பிரதமராக இருந்தபோது, ஜூன் 3, 2000 அன்று ரோத்தங் கணவாய்க்கு கீழே, ராணுவ முக்கியத்துவம் வாய்ந்த சுரங்கப்பாதை அமைப்பது என்ற வரலாற்று முக்கியத்துவம் வாய்ந்த முடிவு எடுக்கப்பட்டது. இந்த சுரங்கப்பாதையின் தென்பகுதி அணுகுசாலை அமைக்க 26 மே 2002 அன்று அடிக்கல் நாட்டப்பட்டது.
8.8 கிலோமீட்டர் நீளமுள்ள உலகின் மிக நீளமான இந்த சுரங்கப்பாதை, கடல் மட்டத்திலிருந்து 3000 மீட்டர் உயரத்தில் அமைந்துள்ளது. இந்த சுரங்கப்பாதை, மணாலியிலிருந்து லே வரையிலான தூரத்தை 46 கிலோமீட்டர் அளவுக்கு குறைப்பதோடு, பல கோடி ரூபாய் போக்குவரத்து செலவுகளை குறைக்கவும் வகை செய்கிறது. 10.5 மீட்டர் அகலமுள்ள ஒற்றை குழாய் வடிவிலான இருவழி சுரங்கப்பாதை, தீவிபத்து ஏற்படாத வகையில் வடிவமைக்கப்பட்டுள்ளது குறிப்பிடத்தக்கது.